Güvən Yalçın

Güvən Yalçın (; ) — "Beşiktaş"da hücumçu mövqeyində çıxış edən Türkiyə futbolçusu.

 Klub karyerası 

 Bayer Leverkuzen 
Güvən Yalçın 2006-cı ildə 7 yaşında olarkən "Bayer Leverkuzen" komandasının futbol məktəbinə qəbul edilmiş və orada oynamağa başlamışdır. 2016-cı ildə "Bayer Leverkuzen" U-17 komandası ilə Almaniya çempionluğu yaşamışdır. 26 qarşılaşmada vurduğu 12 qol ilə komandasının çempionluğunda pay sahibi olmuşdur. 2016–2017-ci illər mövsümündə "UEFA Gənclər Liqasında" 6 qarşılaşmada forma geyinmişdir.

 Beşiktaş 

 2018-2019-cu illər mövsümü 
27 iyul 2018-ci ildə Türkiyə Super Liqasında çıxış edən klublardan olan "Beşiktaş"a transfer edilmişdir. Yeni komandasında ilk oyununa "UEFA Avropa Liqası"nın təsnifat mərhələsində oynadıqları "Partizan" klubuna qarşı matçda çıxmışdır. 29 sentyabr 2018-ci ildə "Kayserispor" ilə oynanan qarşılaşmanın son dəqiqələrində Rikardo Kuarejmanın yerinə meydana daxil olaraq ilk liqa oyununa çıxmışdır.

 Milli komanda karyerası 
2020-ci ildə keçiriləcək olan futbol üzrə Avropa Çempionatının təsnifat mərhələsində Türkiyə milli futbol komandasının Albaniya və Moldova milliləri ilə oynayacağı qarşılaşmaların iştirak ərizəsinə baş məşqçi Şənol Günəş tərəfindən daxil edilmişdir. Bu da futbolçunun Türkiyənin futbol üzrə əsas millisinə ilk dəvəti olmuşdur.

 İstinadlar 

Kateqoriya:Cenoa FK oyunçuları
Kateqoriya:Legioner Türkiyə futbolçuları
Kateqoriya:Beşiktaş PFK oyunçuları
Kateqoriya:Türkiyə U-21 milli futbol komandasının oyunçular
Kateqoriya:Türkiyə U-17 milli futbol komandası oyunçuları
Kateqoriya:Türkiyə U-19 milli futbol komandası oyunçuları
Kateqoriya:Portuqaliya Premiera Liqası oyunçuları
Kateqoriya:Leççe FK oyunçuları
Kateqoriya:Almaniyanın kişi futbolçuları
Kateqoriya:Türkiyənin kişi futbolçuları
Kateqoriya:İtaliya B Seriyası oyunçuları
Kateqoriya:Türkiyə Super Liqası oyunçuları
Kateqoriya:Türkiyə milli gənclər futbol komandasının oyunçuları